1c7651d43349ce6ae19d585f69a21c9d
 Τί είναι η αρθροσκόπηση της ποδοκνημικής;
ostoun.gr
2020.29

Είναι μια **αναίμακτη**, **ελάχιστα παρεμβατική χειρουργική τεχνική.** Mέσω 2-3 μικρών οπών, **3 χιλιοστών** στο δέρμα, εισάγονται στην άρθρωση το **αρθροσκόπιο** και ειδικά εργαλεία. Με αυτά πραγματοποιούνται χειρουργικές επεμβάσεις, για τις οποίες παλαιότερα χρειάζονταν τομές 10 και 15 εκατοστών.


Λόγω όμως της γειτνίασης αρκετών νεύρων, αγγείων και τενόντων στην περιοχή, απαιτείται εμπειρία και γνώση από τον Ορθοπαιδικό Χειρουργό στην εκτέλεση της αρθροσκόπησης ποδοκνημικής. Με την πρόοδο της τεχνολογίας έχουμε σήμερα στα χέρια μας αρθροσκόπια και αρθροσκοπικά εργαλεία μικρής διαμέτρου, προσαρμοσμένα στις χειρουργικές ανάγκες της ποδοκνημικής άρθρωσης.



344d97f822735a636a051fabfa08e8c8
Ενδείξεις αρθροσκόπησης ποδοκνημικής
ostoun.gr
2020.29

Οι κυριότερες ενδείξεις για αρθροσκοπική παρέμβαση στην ποδοκνημική είναι:


* Κακώσεις του χόνδρου με **οστεοχόνδρινα κατάγματα,**
* **Οστεοχονδρίτιδες** (παθήσεις κατά τις οποίες ένα κομμάτι με οστό και χόνδρο αποσπάται από τη θέση του),
* **Ελεύθερα τεμάχια** στην άρθρωση (συνήθως οστεοχόνδρινα),
* **Σύνδρομα πρόσκρουσης** του αστραγάλου  («πόδι του ποδοσφαιριστή»),
* Αρχόμενα στάδια **οστεοαρθρίτιδας** (φθορά του χόνδρου),
* Υποβοήθηση στην ανάταξη **καταγμάτων** του χόνδρου,
* **Υμενίτιδα**, **φλεγμονή** του αρθρικού υμένα σε παθήσεις, όπως η ρευματοειδής αρθρίτιδα,
* Αντιμετώπιση **λοιμώξεων** της άρθρωσης,
* **Διαγνωστικά**, σε περιπτώσεις κατά τις οποίες ο κλινικός και ο απεικονιστικός έλεγχος αδυνατούν να θέσουν τη διάγνωση.



e2cc94f734c1fcc1b353f0e5fd035c8a
Αρθροσκοπικές χειρουργικές πράξεις 
ostoun.gr
2020.29

Με βάση τις ενδείξεις προκύπτουν και οι θεραπευτικές αρθροσκοπικές πράξεις:


* **Αφαίρεση ελευθέρων σωμάτων** μέσα από την άρθρωση.
* **Αφαίρεση ή επανακαθήλωση οστεοχόνδρινων τεμαχίων.**
* **Τεχνική μικροκαταγμάτων** σε χόνδρινες βλάβες.
* **Τεχνική αντικατάστασης χόνδρινων ελλειμμάτων** με οστεοχόνδρινο τεμάχιο του ίδιου του ασθενούς από δότρια περιοχή.
* Αφαίρεση φλεγμονώδους υμένα (**υμενεκτομή**).
* Αφαίρεση **οστεοφύτων** που προκαλούν σύνδρομα πρόσκρουσης.
* **Λείανση χόνδρου,** δηλαδή λείανση του φθαρμένου τμήματος αρθρικού χόνδρου.
* Αρθροσκοπικά υποβοηθούμενη **ανάταξη ενδαρθρικών καταγμάτων** της περιοχής.



355cafef1aac45c5598ea992b8c9f3f6
Επιπλοκές αρθροσκόπησης ποδοκνημικής
ostoun.gr
2020.29

Η αρθροσκοπική χειρουργική διακρίνεται για το **πολύ χαμηλό ποσοστό επιπλοκών.** Προϋπόθεση είναι ότι ο Ορθοπαιδικός γνωρίζει σε βάθος το αντικείμενο και έχει εμπειρία πάνω σε αυτό. Έτσι, σπάνια περιγράφεται τραυματισμός αγγείων, νεύρων ή τενόντων της περιοχής.


Στο σύνολό της η [**αρθροσκόπηση**](https://en.wikipedia.org/wiki/Arthroscopy) της ποδοκνημικής είναι μια **ασφαλής μέθοδος**.


